laion/Wikipedia-Exotic huggingface dataset:
Pjotr Prussov

Pjotr Prussov (6. jaanuar 1942 – 19. märts 2017) oli valgevene autoehitaja, VAZ-2121 Niva looja. Pjotr Prussov sündis Valgevene NSV-s Viciebski oblastis Lozna rajoonis Zubki külas. Ta oli peres viies ja viimane laps. Tema isa oli Mihhail Prussov ja ema Olga Prussova. 1962. aasta sügisel mobiliseeriti Prussov Nõukogude armeesse. 1963. aastal liitus ta Alžeeriasse saadetud Nõukogude Liidu spetsialistidega, et puhastada Alžeeria, Maroko ja Tuneesiaga piirnevat piiriala miinidest. Ta sai selle käigus raskelt haavata. Kogemata lisati Prussovi nimi plahvatuse käigus hukkunute nimekirja. Prussovi ärasaatmine toimus 21. märtsil 2017 Togliatti Issanda Muutmise katedraalis ja matus Togliatti kalmistul. Haradoki põllumajandustehnika tehnikum (1958–1962) Gorõ-Goretski põllumajandusakadeemia (1961; õppis ühe aasta, oli sunnitud lahkuma) V. J. Tšubari nimeline masinaehituse instituut (1965–1970; eriala: autod ja traktorid, lõpetas kiitusega) Kaitses tehnikateaduste kandidaadikraadi väitekirjaga "Käigusüsteemi erisused täisveduautodel" (1977) Kaitses tehnikateaduste doktorikraadi väitekirjaga "NSV Liidu sõiduautode tüübistik" (1986) Kalinini nimelise kolhoosi mehaanik Tehase Kommunar töötaja (1967) Volga autotehase kanderaamistiku projekteerimisosakonna peakonstruktori alluvuses insener-konstruktor (1970–1975) Volga autotehase projekti VAZ-2121 peakonstruktor (aprill 1972) Volga autotehase perspektiivikate autoprojektide osakonna juhataja (1975–1978) Volga autotehase üldkonstrueerimise osakonna juhataja (1978–1983) Volga autotehase üldkonstrueerimise osakonna juhataja asetäitja (1983–1988) AvtoVAZi tootmisüksuse ülema üldkonstrueerimise ülesannetega asetäitjale alluva tehnilise teaduse keskuse autode ehitamise-katsetamise ning projekteerimise osakonna juhataja (1988–1998) AvtoVAZi peakorteri peakonstruktor (1998–2003) Pensionil (2003–2007) AvtoVAZi uute projekteerimispersonali töötajate peainsener-juhendaja ja autode hooldusosakonna direktoraadi juhataja (2007 – veebruar 2017) AvtoVAZi personali- ja sotsiaalpoliitika asepresident (veebruar 2017–märts 2017) Austuse märk (1976) Medal uudismaade arendamise eest (1959) Hõbemedal NSV Liidu Rahvamajanduse Saavutuste Näitusel (1977) Kuldmedal NSV Liidu Rahvamajanduse Saavutuste Näitusel (1984) Medal vapra töö eest (1986) Hõbemedal NSV Liidu Rahvamajanduse Saavutuste Näitusel (1988) Hõbemedal NSV Liidu Rahvamajanduse Saavutuste Näitusel (1991) Venemaa Föderatsiooni teeneline masinaehitaja (1994) Venemaa Föderatsiooni teeneline konstruktor (1995) Medal Tšetšeeni Vabariigile osutatud teenete eest (2012) Togliatti aukodanik (2012) Samara oblasti aukodanik (2016) Pjotri vanem vend Andrei "Chevrolet Niva". Originaali arhiivikoopia seisuga 24. märts 2017. Vaadatud 23. märtsil 2017. Скончался создатель легендарной ВАЗ 2121 «Нива» Петр Михайлович Прусов.
Diraci medal (ICTP)

Diraci medal on teadusauhind, mida annab välja Trieste'is asuv Abdus Salami Teoreetilise Füüsika Rahvusvaheline Keskus (ICTP). Ta on üks neljast erinevate institutsioonide poolt väljaantavast Diraci medalist. Auhind asutati Briti füüsiku Paul Diraci auks. Auhinda antakse välja igal aastal alates 1985. aastast teadlastele, kellel on silmapaistvaid saavutusi teoreetilise füüsika valdkonnas. Nominendid valitakse välja füüsikateoreetikute ja matemaatikute hulgast, kes ei ole varem saanud Nobeli, Wolfi ega Fieldsi auhinda. Esimesed laureaadid olid Edward Witten ja Jakov Zeldovitš. The Dirac Medal. ictp.it The Dirac Medal. ictp.it A list of past Dirac Medallists. ictp.it
Király ravitermid

Király ravitermid (ungari keeles Király gyógyfürdő – 'kuninga ravitermid') on ajalooline türgi vesiravila Ungari pealinna Budapesti II ringkonnas, mis kasutab looduslike kuumaveeallikate mineraalvett. Linna vanimaid hiliskeskaegseid avalikke terme hakkasid türklased rajama Osmanite riigi ajal 1565. aastal. Selle mineraalvesi pärineb lähedal asuvatest Lukácsi ravitermidest. Király termide koduleht
Ameerika Eesti rändur

Ameerika Eesti rändur oli 1930–1932 New Yorgi Eesti Baptistide koguduse kirjastamisel ilmunud jätkväljaanne. Väljaandest ilmus kolm vihku ja need ilmusid sagedusega üks kord aastas. http://www.ester.ee/record=b1159332*est (vaadatud 23.03.2017)
Rudasi ravitermid

Rudasi ravitermid (ungari keeles Rudas gyógyfürdő) on ajalooline türgi vesiravila Ungari pealinna Budapesti I ringkonnas, mis kasutab looduslike kuumaveeallikate mineraalvett. Linna vanimaid hiliskeskaegseid avalikke terme hakati türklaste poolt rajama Osmanite riigi ajal 1550. aastal. See läbis 2006. aastaks põhjaliku interjööri renoveerimise. Rudasi termide koduleht
Graafi seosmaatriks

Graafi seosmaatriks on graafi esitav ja selle tippude arvule vastav ruutmaatriks E {\displaystyle E} , mille elemendid "1" esitavad serva olemasolu tipupaari vahel ning elemendid "0" selle puudumist. Seda maatriksit on nimetatud ka naabruste maatriksiks. Esitatud graafile vastav seosmaatriks E {\displaystyle E} : { 0 1 0 0 1 0 1 0 1 0 1 0 0 1 0 1 0 0 0 0 1 0 1 1 1 1 0 1 0 0 0 0 0 1 0 0 } {\displaystyle {\begin{Bmatrix}0&1&0&0&1&0\\1&0&1&0&1&0\\0&1&0&1&0&0\\0&0&1&0&1&1\\1&1&0&1&0&0\\0&0&0&1&0&0\end{Bmatrix}}} Seosmaatriks on mõeldud küll graafi G {\displaystyle G} esitamiseks, kuid mitte ainult. Levinud on graafi spektri arvutamine kui seosmaatriksi omaväärtuste hulk, mis on graafi üks mittetäielikest invariantidest. Eksisteerib koguni spektraalne graafiteooria. Uudne on aga graafi G {\displaystyle G} seosmaatriksi E {\displaystyle E} astendamine, mis tähendab selle maatriksi korrutamist iseendaga. On selgunud, et seosmaatriksite teatud astme n {\displaystyle n} korral identifitseerib saadud E n {\displaystyle E^{n}} graafi elementaarsed sümmeetriaomadused vastavate tipupaari ja tipuorbiitide (-sümmeetriaklasside, positsioonide) näol . J.-T. Tevet. Graafide identifitseerimine. S.E.R.R., Tallinn, 2017 ISBN 9789949816514 Graafide identifitseerimine Graafi orbiit Graafi invariant Graafi struktuur
Eesti Sotsialistliku Partei Välismaa Koondis

Eesti Sotsialistliku Partei Välismaa Koondis (lühend ESPVK) oli väliseestlaste partei, mis tegutses pärast Teist maailmasõda Rootsis. ESPVK oli Eesti Vabariigi ajal tegutsenud Eesti Sotsialistliku Tööliste Partei jätk eksiilis. 1990. aastal ühines ESPVK koos veel mitme erakonnaga Eesti Sotsiaaldemokraatlikuks Parteiks. ESPVK esimees oli Johannes Mihkelson. https://web.archive.org/web/20110518010404/http://www.sotsdem.ee/maailmavaade/ajalugu/ (vaadatud 23.03.2017)
Diraci medal (IOP)

Paul Diraci medal, ka Diraci medal, on teadusauhind, mida annab välja Londonis asuv Briti Füüsikainstituut (IOP). Ta on üks neljast erinevate institutsioonide poolt väljaantavast Diraci medalist. Auhind asutati 1985. aastal Briti füüsiku Paul Diraci auks. Auhinda antakse välja igal aastal alates 1987. aastast teadlastele, kellel on silmapaistvaid saavutusi teoreetilise füüsika (sealhulgas matemaatilise füüsika) valdkonnas. Esimene laureaat oli Stephen Hawking. 1987 – Stephen Hawking 1989 – Roger Penrose 1997 – Peter Higgs 2004 – Michael Green 2005 – John Ellis 2015 – John D. Barrow 2016 – Sandu Popescu Paul Dirac Medal and Prize. iop.org Paul Dirac Medal and Prize. iop.org Dirac medal recipients. iop.org
Eesti Vabadusliit

Eesti Vabadusliit (lühend EVL) oli Rootsis tegutsenud väliseestlaste organisatsioon. EVL oli Rootsi Eestlaste Esinduse esinduskogu üks rühmitusi ja andis välja sarja "Vabadusliidu kirjavara". http://www.eesti.ca/vajame-tugevat-keskorganisatsiooni/article40497 (vaadatud 23.03.2017)
Lilleoru tänav

Lilleoru tänav on tänav Rakveres. Tänav on pikkusega 1581 meetrit ja see ühendab Linnuriigi linnaosa linna kõige lõunapoolsema Rakvere Palermo linnaosaga. Ida-läänesuunaline tänav kulgeb lääne suunas läbi Rakvere linnametsa. See saab alguse Vabaduse ja Ööbiku tänava ristmikust. Palermo linnaosas ristub Lilleoru tänav Aia, Tartu, Ristiku, Kanarbiku ja Juhan Kunderi tänavaga põhja poolt ning Palermo tänavaga lõuna poolt. Tänav lõpeb Tõrma ringteega, mis on Pärnu–Rakvere–Sõmeru maantee (põhimaantee nr 5) üks osa. 19. sajandi esimesel poolel avas kaupmees Pervoi Rakveres Tartu tänava lõpus trahteri Palermo, mis sai nime Sitsiilia põhjarannikul asuva Palermo linna järgi, kus 1848. aasta jaanuaris algas Itaalia kodanlik revolutsioon. Trahter ja selle suveaed olid linnarahva üks tuntumaid suvepidude pidamise paiku. Selle järgi sai nime Rakvere Palermo linnaosa. Tänava põhjaküljel, Tõrma ringtee lähedal, paikneb Pauluse kalmistu aadressiga Lilleoru tänav 26. Rakvere linna tänavate teenumbrid ja teepikkused. Elektrooniline Riigi Teataja (vaadatud 13. märtsil 2017) Odette Kirss. Sõjasuvi Rakveres sada aastat tagasi. Virumaa Teataja nr 145, 1. august 2015 Odette Kirss. "Jalutaja teejuht. Rakvere". Solnessi Arhitektuurikirjastus. Tallinn 2007
Ráci ravitermid

Ráci ravitermid (ungari keeles Rác gyógyfürdő) on ajalooline türgi vesiravila Ungari pealinna Budapesti I ringkonnas, mis kasutab looduslike kuumaveeallikate mineraalvett. Linna vanimate hulka kuuluvaid keskaegseid avalikke terme hakkasid türklased rajama Osmanite riigi ajal 16. sajandil. See sai tuntuks Austria-Ungari keisririigi ajal ehitatud ujulate ning dušikoridori järgi. Sõna rác tähistab serblasi, kes kunagi samas piirkonnas kogukonnana elasid.
ZIL-130

ZIL-130 on Nõukogude Liidus aastatel 1962–1994 ZIL-i autotehases toodetud veoauto. Kahe teljega ZIL-130 kõrval toodeti veel ka kolme teljega veoautosid ZIL-133 ja ZIL-131. ZIL-130 eksporditi paljudesse riikidesse ka väljaspool idablokki. Veidi kergema GAZ-53 või veidi suurema MAZ-500 kõrval oli ZIL-130 tüüpiline sõiduk Nõukogude Liidu liikluspildis mitu aastakümmet. ZIL-130 esimene prototüüp valmis 1956. aastal, kuid sellele oli veel vähe tegemist hilisema mudeliga. 1959. aastal valmis järgmine prototüüp. Esimesed viis veoautot toodeti 1962. aasta septembris, kuid ZIL-130 hakati masstootma alles 1964. aastal. 1973. aastal anti mudelile Nõukogude Liidu kvaliteedimärk. Aasta hiljem valmis miljones ZIL-130. Samal ajal hakati tootma versiooni, mis oleks sobilik liiklemiseks Kaug-Põhja oludes. 1977. aastal tuli müügile märgatavalt suurema teljevahega versioon. 1980. aastate alguses hakati tootma ZIL-138, mis erinevalt bensiinimootriga ZIL-130-st sõitis gaaskütusega. Viimane ZIL-130 valmis Moskva autotehases 30. detsembril 1994. Seda tüüpi veoautot toodeti 32 aasta jooksul ligi 3,4 miljonit eksemplari. Hiljem jätkas ZIL-130 kabiinikujuga autode tootmise veel autotehas Amur, mis läks aga 2010. aastal pankrotti. ZIL-130 kandevõime on 6000 kg ja rattavalem 4×2. ZIL-130 varane modifikatsioon KS-2561 mobiilkraana ZIL-130 šassiil ZIL-130 tuletõrjeauto ZIL-130. Veneraud.ee. Vaadatud 23.3.2017
Balaklija

Balaklija (ukraina keeles Балаклія, inglise keeles Balakliia) on linn Ukrainas Harkivi oblastis Izjumi rajoonis.  Pikemalt artiklis Balaklija lahing Alates 2022. aasta 3. märtsist kuni sama aasta 8. septembrini okupeerisid Balaklija linna Venemaa Föderatsiooni relvajõud. 8. septembril teatasid Ukraina relvajõud linna vabastamisest. Balaklija tagasivallutamise operatsioonis osales HUR MO eriotstarbeline üksus Kraken. Pärast okupatsiooni vahistasid Riikliku Juurdlusbüroo töötajad Vene okupatsiooni ajal kohalikku politseid juhtinud mehe. "Ukrainian city of Balakliya freed from nationalist battalions - Russian Defense Ministry". 3. märts 2022. "Sõja 198. päev: Zelenski rääkis vabastatud Ukraina aladest". err.ee. 8. september 2022. Операція, з якої починався контрнаступ ЗСУ: унікальні кадри звільнення Балаклії https://24tv.ua/yak-zvilnyali-balakliyu-unikalni-kadri-operatsiyi_n2165889 (vaadatud: 08.10.2022) ДБР затримало начальника окупаційної «поліції» Балаклії (vaadatud: 10.09.2022)
ZIL-157

ZIL-157 on Nõukogude Liidus aastatel 1958–1994 ZIL-i autotehases toodetud taktikaline veoauto. Seda esitleti 1958. aasta maailmanäitusel. See on väga sarnane selle eelkäija ZiS-151 viimase versiooniga, millel oli täismetallist juhiruum. Sõiduki prototüüp valmistati 1955. aastal. Seoses destaliniseerimisega muudeti tehase nimi ja sõiduki nimeks sai ZIL-157. See läks 1958. aastal seeriatootmisse nii tsiviil- kui ka sõjaliseks otstarbeks. Sõjalises kasutuses rakendati seda muu hulgas radarijaamana ja raketiheitja alusena. 1979. aastal vahetasid ZIL-157 Nõukogude Liidu sõjaväes välja standardveoautod Ural-375 ja ZIL-131. Lisaks Nõukogude Liidule toodeti Hiinas ZIL-157 koopiat CA-30. ZIL-157 toodeti ametlikult kuni 1992. aastani. 1994. aastal monteeriti veel kaks sõidukit. Kokku toodeti ZIL-157-tüüpi veoautosid 797 934 tükki. Auto toiteallikaks on kuuesilindriline neljataktiline bensiinimootor (klapimootor). Auto rehvisuurus on 12,00-18" ja rattavalem 6×6. Kütusepaagimaht on 215 liitrit. Auto tippkiirus on 65 km/h. Auto veojõudu võimalik oluliselt parandada, kui alandada rehvirõhku 3,5–0,5 baari. ZIL-157 kandevõime on 2500 kg. Aastatel 1958–1986 kasutati ZIL-157 lumekoristusel ja selle esiotsa seati selleks lumepuhur D-470. Nõukogude Liidus sai sõiduk rahva seas mitu hüüdnime, näiteks selle pika kapoti ja iseloomuliku radiaatorivõre tõttu kutsuti seda "Krokodilliks". Radarijaamaga varustatuad ZIL-157 ZIL-157-le kinnitatud raketiheitja АвтоКлуб ЗИЛ 157  ZIL-157 – pildid, videod ja helifailid Wikimedia Commonsis ZIL-157. Veneraud.ee
BRUNO

BRUNO on Eesti Disainerite Liidu välja antav tootedisainiauhind, mis on nimetatud Eesti Kunstiakadeemia disainikateedri rajaja ja pikaajalise juhataja professor Bruno Tombergi järgi. Auhinda antakse välja iga kahe aasta tagant. Auhinnaga kaasneb Anneliis Aunapuu geomeetriline taies. Esimesed auhinnad jagati Viitna kõrtsis toimunud pidulikul koosviibimisel. Alates 2012. aastast antakse Eesti Disainiauhindu, sh tootedisainiauhinda BRUNO, koos Eesti Disainikeskuse, ADC*Estonia ja Teenusmajanduse Kojaga. Eesti Disainiauhindade andmist korraldab Eesti Disainikeskus ja auhinnagala toimub Disainiööl. 2006 – Martin Pärn (tootedisain) ja Annike Laigo (disainiprojekt) 2008 – Mare Kelpman (tootedisain), Tarmo Luisk (disainiprojekt) ja ByRoller (design management) 2010 – Veiko Liis (tootedisain), Maarja Mõtus (disainiprojekt), Kadarbiku talu (design management) 2012 – Margus Triibmann (tootedisain) ja KOKO arhitektid (disainiprojekt) 2014 – Tarmo Luisk (autoridisain) ja Mihkel Güsson (tööstusdisain) 2016 – Johanna Tammsalu (elukeskkondliku toote disain) ja Karl Annus (elustiili tootedisain) 2018 – Jaak Tiik ja Andreas Tiik (elukeskkondliku toote disain) Eesti disainiauhinnad 2016 koduleht, vaadatud 23.03.2017 BRUNO. Eesti Disainerit Liit. Postimees 19.09.2006, vaadatud 23.03.2017 Postimees 27.09.2008, vaadatud 23.03.2017 Eesti Disainerite Liidu koduleht, vaadatud 23.03.2017 Eesti Disainerite Liidu koduleht, vaadatud 23.03.2017 Eesti Disainiauhindade koduleht, vaadatud 23.03.2017 Postimees 16.09.2016, vaadatud 23.03.2017 Eesti Disainiauhindade koduleht
Murad V

Murad V (osmanitürgi keeles مراد خامس) (21. september 1840 – 29. august 1904) oli Osmanite riigi sultan aastatel 1876–1876. Ta oli Abdülmecid I ja Şevkefza Sultaana poeg.
Orlando Montenegro Medrano

Orlando Montenegro Medrano (1937 – 29. oktoober 1988 Miami) oli Nicaragua advokaat ja poliitik, Nicaragua presidendi kohusetäitja augustis 1966. Orlando Montenegro Medrano sündis aastal 1937. Poliitilistelt vaadetelt oli ta liberaal. Eelmise presidendi René Schicki surma järel oli ta ühe päeva presidendi kohusetäitja, andes seejärel võimu üle Lorenzo Guerrerole. Hiljem sai temast Managua linnapea, ent Somozade klanni kukutamise järel pidi ta riigist lahkuma. Ta suri 29. oktoobril 1988 Miamis. Nicaragua worldstatesmen.org http://www.manfut.org/managua/1950.html
Lorenzo Guerrero

Lorenzo Guerrero Gutiérrez (13. november 1900 Granada – 15. aprill 1981 Granada) oli Nicaragua advokaat ja poliitik, Nicaragua president aastail 1966–1967. Lorenzo Guerrero oli Somozade poolehoidja, kes aastail 1934-1937 oli riigi kaitseministriks. Seejärel töötas ta aastani 1946 Nicaragua saadikuna Mehhikos. René Schicki võimuloleku ajal oli Lorenzo riigi asepresidendiks. Pärast Shicki surma määras Kongress Lorenzo Guerrero kuni Shicki ametiaja lõpuni riigi presidendiks, sseejärel andis ta võimu üle Anastasio Somoza Debaylele, kelle juures ta sai siseasjade ministri ja asepresidendi koha. Aastail 1967-1972 oli ta riigi välisministriks.  Pikemalt artiklis 22. jaanuari veresaun Lorenzo Guerrero võimuloleku ajal toimus Managuas veretöö, mis sai tuntuks 22. jaanuari veresaunana. Somozade diktatuuri vastu olnud inimesed kogunesid tänavatele, avaldamaks toetust viie opositsioonipartei ühisele presidendikandidaadile konservatiiv Fernando Agüero Rochale. Rahvuskaardi sõdurid avasid rahva pihta tule, hukkus 1000-1500 meeleavaldajat. Nicaragua worldstatesmen.org Lorenzo Guerrero Gutiérrez. Enciclopedia Nuevarena.com.
Budapest (George Ezra laul)

"Budapest" on inglise laulukirjutaja ja laulja George Ezra laul tema debüütstuudioalbumilt "Wanted on Voyage" (2014). See anti välja albumi teise singlina Itaalias 13. detsembril 2013 ja Ühendkuningriigis 13. juunil 2014. Laulu kirjutas Ezra kahasse Joel Pottiga, produtsent oli Cam Blackwood. Singli andis välja Columbia Records, levitas Sony Music, ja see jõudis Ühendkuningriigi singlite edetabelis kolmandale kohale. "Budapest" on olnud Ezra tunnustatud hitt ka Austrias ja Uus-Meremaal, lisaks jõudnud esikümnesse Austraalias, Saksamaal, Iirimaal, Itaalias, Hollandis ja Šveitsis. See oli 2014. aastal läbimüügilt kolmeteistkümnes singel Ühendkuningriigis. Ameerika Ühendriikides anti laul välja 2015. aastal ning see jõudis edetabelis 32. kohale.
÷ (album)

"÷" ehk "Divide" on Inglise laulja Ed Sheerani kolmas stuudioalbum. Albumi andsid 2017. aasta 3. märtsil välja plaadifirmad Asylum Records ja Atlantic Records. Albumi kaks esimest singlit "Castle on the Hill" ja "Shape of You" avaldati juba 6. jaanuaril 2017. Album tõusis kohe Suurbritannia albumite edetabelis esikohale ning seda ostati esimese nädala jooksul 672 000 eksemplari. Album jõudis esikohale veel 14 maal, muu hulgas USA-s, Kanadas ja Austraalias. 10. märtsil püstitas album veel omamoodi rekordi – nimelt albumi deluxe-versiooni kõik 16 lugu olid Briti singlite edetabeli 19 edukaima laulu hulgas ja Sheeranile kuulus koguni 6 parimat kohta. http://www.officialcharts.com/charts/singles-chart/20170310/7501/ "÷ (Deluxe) by Ed Sheeran". iTunes. Vaadatud 13. jaanuar 2017. "ACE Repertory". ASCAP. Vaadatud 20. märts 2017. AMCOS, APRA. "APRA AMCOS". apraamcos.com.au. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. "Ed Sheeran has revealed the release date of his new album, Divide". The Independent. 11. jaanuar 2017. Vaadatud 12. jaanuar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017. Repertory, ACE. "ACE Repertory". ascap.com. Vaadatud 9. veebruar 2017.
SS Robot

SS Robot on 2009. aastal Tartus loodud Eesti hardcore punk bänd. Bändi sõnum on antitotalitaarselt lihtne: "Önne kõigile tasuta!". Aasta oli 2009 sügis, ühes Tartu prooviruumis tuldi kokku selleks, et mängida SS Roboti nime all linti üks lugu ja minna laiali. Looks oli Masu. See räägib JOKK- poliitikute ja "ärimeeste" omavahelistest suhetest. Pisut pragmaatiliseks peetud tekstiga lugu lõppeb tavainimese jaoks siiski positiivse noodiga: "...neil on läind, kuid meil on alles." Kummalisel kombel ei mindud laiali. Vahepealsete aastatega Eesti poliitilisel ja sotsiaalpoliitilisel maastikul toimuvast tekkinud frustratsioon nõudis väljundit, Kolba tekstid löödi käigu pealt koos riffidesse ja sündis EP "Pidurdusjälg taevas". Bändi esimene kauamängiv "Õnne Kõigile Tasuta" sündis 2017 aasta septembris. Kolp H. Tiits-Vokaal (2009-...) Hindrek Reiman-Bass (2019-...) Lars Lillo-Trummid (2015-...) Ragnar Viks-Kitarr (2017-...) Erki Reim-Kitarr (2019-...) Murat Nisametdinov-Trummid (2009-2015) Karlis Kütt-Kitarr (2014-2016) Remi Teras-Bass (2009-2017) Ivo Laanelind-Kitarr (2016-2018) Rainer Lillo-Kitarr (2011-2015, 2018-2019) Erik Markus-Bass (2017-2019) EP "Pidurdusjälg taevas" (2011) EP "Patune Mari" (2016) LP "Õnne Kõigile Tasuta" (2017) EP "Maha Balti parunid!" (2019)
If You Can't Give Me Love

"If You Can't Give Me Love" on USA rokkmuusiku Suzi Quatro laul tema kuuendalt stuudioalbumilt "If You Knew Suzi..." (1978). See anti välja ka singlina. Laulu autorid on Mike Chapman ja Nicky Chinni. 1978. aastal anti singel "If You Can't Give Me Love" välja mitmetes riikides, nagu  Holland,  Belgia,  Brasiilia,  Uus-Meremaa,  Saksamaa,  Austraalia,  Portugal,  Prantsusmaa,  Jaapan,  Suurbritannia,  Hispaania jmt. Laul on ka mitmetel teistel Quatro albumitel, nagu 11. stuudioalbum "What Goes Around - Greatest & Latest" (CD-l, juuni 1996); laulu pikkus 5:08) ja "The Wild One: Greatest Hits" (12. lugu ) jmt. Suzi Quatro ‎– If You Can't Give Me Love. discogs.com. vaadatud 24.03.2017 The Wild One: Greatest Hits, vaadatud 24.03.2017 Kaver: Bernhard Brink (1978), Alles Braucht Seine Zeit (If You Can't Give Me Love)
Suur Naljahammas

"Suur Naljahammas : Rahwa lõbu ja nalja leht" oli Ado Reinvaldi väljaandel 1903. aastal Viljandis ilmunud huumoriraamat. Raamat trükiti Viljandis trükikojas Ado Tõllasepp. Raamatu hind oli 15 kopikat. ESTER – Suur Naljahammas Eesti Kirjandusmuuseum – Ado Reinvald, Suur Naljahammas. Rahwa lõbu ja nalja leht. I (1903)
Shanghai Eesti Selts

Shanghai Eesti Selts oli Hiina eestlasi ühendav selts, mis tegutses Hiinas Shanghais. Selts asutati 1920. aasta lõpus ja tegutses 1920. aastate lõpuni. Pärast seltsi hääbumist olid eestlased koondunud Eesti konsulaat Shanghais ümber. Shanghai Eesti Rahvuskomitee Eestlased Hiinas Olaf-Mihkel Klaassen. Aasia ja Aafrika 1918-1945 ning kontaktid Eestiga. Tartu: Tartu Ülikooli Üldajaloo kateeder. Lk 73 ja 84
Mari Haavel

Mari Haavel (sündinud 7. oktoobril 1970) on eesti tekstiilikunstnik. Mari Haavel on lõpetanud Eesti Kunstiakadeemia tekstiili erialal 1996. aastal. 2000 "Näeb. Vaatleb." galerii Sammas, Tallinn (koos Kadi Pajupuuga) 2002 "Näeb jälle", Art Café, Rakvere 2009 "Armas aeg." Art Café, Rakvere 2010 "Ajalikud peegeldused", Saaremaa kunstistuudio, Kuressaare 2013 "Ajalikud peegeldused", Hopneri maja, Tallinn 2013 "Kolmekesi", HOP galerii, Tallinn (koos Siiri Minka ja Christel Allikuga) Mari Haavel kuulub 1998. aastast vaibakunstnike rühmitusse Vaba Tahe ja aastast 2000 Eesti Tekstiilikunstnike Liitu. Sigrid Huik, Maasike Maasik, Aet Ollisaar, Tiina Puhkan "Eesti tekstiilikunst 1915–2015“ Eesti Tekstiilikunstnike Liit, 2015. ISBN 9789949385751
Classic Mum

"Classic Mum" (stiliseeritult "Classic MUM") 2017. aasta väljaanne on plaadifirma Spectrum Music poolt välja antud box set. https://www.amazon.co.uk/Classic-Mum-Various-artists/dp/B06W2GQCWK/ref=mb_oe_o/256-6802965-5655865
Oskar Kleini medal

Oskar Kleini mälestusloeng, ka Oskar Kleini medal, on teadusauhind, mida annab välja Stockholmi Ülikool. Auhind, mis koosneb avalikust loengust ja medalist, asutati Rootsi füüsiku Oskar Kleini mälestuseks. Auhinda antakse välja igal aastal alates 1988. aastast. Auhinda toetab Kuningliku Teaduste Akadeemia Nobeli komitee. Esimene laureaat oli Chen Ning Yang. 1994. aastal möödus Oskar Kleini sünnist 100 aastat. 19.–21. septembril korraldati Kleini auks mälestussümpoosium, millel esinesid avalike loengutega 14 teadlast, teiste seas ka Ludvig Faddejev, David Gross ja Gerardus 't Hooft. Oskar Klein Memorial Lecture. okc.albanova.se Oskar Klein Memorial Lecture. okc.albanova.se The Oskar Klein Memorial Lectures. youtube.com